पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइडलाइन का पालन कराने के लिए सख्त हिदायत में सरकार के तरफ से दी गई है। वहीं लॉकडाउन में कुछ आवश्यक वस्तुओं की खरीद बिक्री के लिए दुकान खोलने का समय कुछ शर्त पर निर्धारित किया गया है। इसको ले बुधवार को बीडीओ बिड्डू कुमार राम, सीओ फहीमुद्दीन अंसारी व थानाध्यक्ष राजीव कुमार सिन्हा ने संयुक्त रूप से प्रखंड क्षेत्र में भ्रमण कर लोगों को जागरूक किया और सरकार द्वारा जारी कोरोना गाइड लाइन को पूर्ण रूप से सफल बनाने के लिए लोगों से अपील की। वहीं अधिकारियों ने जीवन रक्षक व अति आवश्यक सामग्रियों के दुकान खोलने और बन्द करने के निर्देश को ध्वनि यंत्र से प्रचार-प्रसार किया। बीडीओ ने बताया कि बहरिस्थान, सितुहिया, घोड़ाहवा, चनकुहवा, ठोरी आदि बाजारों के दुकानदारों को गाइड लाइन को मानने की सख्त हिदायत दी गई। वहीं बिहार यूपी सीमा पर स्थित कतकी चेकपोस्ट पर अधिकारियों ने जांच अभियान चलाया। मुखिया छोटेलाल प्रसाद, एएसआई कपिलदेव पासवान, सुनील सहनी, गोधन कुशवाहा, कृष्णा गिरी व अन्य उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn